./data/phi1014/phi001/phi1014.phi001.perseus-lat1.xml
Seneca the Elder
FVSCVS ARELLIVS egregie declamauit; non enimpropter nuptias orbae dimitti illam, sed quamuisorba non esset, eici iussit  non aliam sibi magisplacere, sed illam displicere dixit, et hoc, quodLatro transcurrerat, pressit: timere se puellamtemerariam, inter piratas natam, inter pirataseducatam, inpiam in patrem  GALLIO illud quod omnesscolastici transierant dixit: timere se ne haecspeculatrix esset et piratis occasiones omnes indicaret,aut certe ne uideretur; nolle se suspectum essereipublicae  IVLIVS BASSVS timuit ne puellauideretur improbe iusiurandum exegisse; ne quid liberisibi esset, adiecit iurasse se per patrem